钦定古今图书集成/明伦汇编/闺媛典/第335卷 > 朱希真
## 钦定古今图书集成/明伦汇编/闺媛典/第335卷 > 朱希真

按《词话》，朱希真，小字秋娘，建康府朱将仕女也。年十
六，适同邑商人徐必用。徐颇解文义，久客不归。希真
作闺怨词，调寄《鹧鸪天》云：“梅妒晨妆雪妒轻。远山依
约与眉青。尊前无复歌《金缕》，梦觉空馀月满林。鱼与
雁，两浮沉。浅颦微笑总关心。相思恰似江南柳，一夜
东风一夜深。”又《满路花》调云：“帘烘泪雨干。酒压愁城
破。冰壶防饮，渴消残火。朱消粉褪，绝胜新妆裹。不是
寒宵短，日上三竿，殢，人犹要高卧。如今多病，寂寞章台左。黄昏风弄雪，门深锁。兰房密爱，万种思量过。也。
须知有我，著甚情悰伱，但忘了人呵。”